
ΔΗΜΟΣ ΤΕΜΠΩΝ

Α Π Ο Σ Π Α Σ Μ Α

Από το αριθ. 4/2017 πρακτικό συνεδρίασης Δ.Σ Δήμου Τεμπών


Σήμερα στις 23 του μήνα Μαρτίου του έτους 2017 ημέρα Πέμπτη και ώρα 19:00’ το Δημοτικό Συμβούλιο του Δήμου Τεμπών συνήλθε σε τακτική συνεδρίαση στην αίθουσα συνεδριάσεων «Αντλιοστάσιο», ύστερα από την με αριθ. πρωτ. 2103/17-03-17  πρόσκληση του Προέδρου του Δ. Σ.  που δημοσιεύθηκε στον ειδικό χώρο ανακοινώσεων του Δήμου της έδρας και επιδόθηκε με αποδεικτικό στους Συμβούλους αυτού (άρθρο 95 του Ν. 3463/2006) για την συζήτηση και λήψη απόφασης στο κατωτέρω θέμα της ημερήσιας διάταξης.


Πριν από την έναρξη της συνεδρίασης αυτής ο Πρόεδρος διαπίστωσε ότι σε σύνολο ΕΙΚΟΣΙ ΕΠΤΑ ( 27 ) Δημοτικών Σ/λων ήταν:

    Π Α Ρ Ο Ν Τ Ε Σ  ( 23 )

	1. Καρατέγος Μιχάλης 
	
	14. Αργυρίου Ιωάννης

	2. Τσεργάς Κων/νος
	
	15. Τσέτσιλας Δημήτριος *έφυγε μετά τη συζήτηση του 13ου θέματος της Η. Δ. που συζητήθηκε ως 4ο

	3. Τσιαπλές Θωμάς 
	
	16. Μανώλης Γεώργιος

	4. Μπουζέκης Ευθύμιος
	
	17. Κυρίτσης Γεώργιος

	5. Νταφούλης Κων/νος
	
	18. Τζέκας Θωμάς

	6. Σαϊτης Αστέριος
	
	19. Καραναστάσης Αθανάσιος 

	7. Έξαρχος Γεώργιος
	
	20. Νικολάου Γεώργιος 

	8. Ζησάκη Ξανθή
	
	21. Μπίκας Χρήστος 

	9. Τσάτσαρης Χρήστος
	
	22. Γκατζόγιας Παναγιώτης

	10. Πανάγου Ελευθερία
	
	23. Μαϊμάρης Δημήτριος 

	11. Διψάνας Αχιλλεύς
	
	24. --

	12. Ζάχος Βασίλειος
	
	25. --

	13. Βλάγκας Ιωάννης
	
	26. --


   Α Π Ο Ν Τ Ε Σ  ( 4 )

	1. Τσιόπα-Λύτρα Γεωργία  
	
	3. Κακαγιάννης Χρήστος

	2. Ντόντος Γεώργιος
	
	4. Τσούγιας Χρήστος 

                                         Αν και νόμιμα κληθέντες



Στην συνεδρίαση προσκλήθηκε και παρέστη ο ΔΗΜΑΡΧΟΣ κ. Κολλάτος Κων/νος.

  
 Στη συνεδρίαση ορίσθηκε ειδικός γραμματέας  η  Κοντογιάννη  Παρασκευή  υπάλληλος του Δήμου για την τήρηση των πρακτικών.

Προσκλήθηκαν και παρέστησαν οι Πρόεδροι των Δημοτικών και Τοπικών  Κοινοτήτων [Κολότυχος Γεώργιος, Μιχαλάκης Σ., Ζαφείρης Ζ., Λαϊνας Αθ., Γαγάρας Νικ., Καραπάνου-Μαγαλιού Άννα, Νταής Βασ.] καθώς και οι  εκπρόσωποι Τοπικών Κοινοτήτων [Λαγούρος Ιωάννης, Βλαχοστέργιος Γεώργιος, Μήτσιου Ι., Καραμανές Ν., Αβραμούλη Μ., Σακκαβός Ιωάννης].

 Ο  Πρόεδρος   του δημοτικού συμβουλίου κ. Καρατέγος Μιχάλης  ύστερα από την διαπίστωση ύπαρξης απαρτίας, κήρυξε την έναρξη της συνεδρίασης εισάγοντας το θέμα της ημερήσιας διάταξης για συζήτηση. 

ΘΕΜΑ (14ο) «Περί δήλωση πρόθεσης μίσθωσης, εκμίσθωσης»

Αριθμός   Απόφασης ( 65)


Το θέμα εισηγήθηκε ο Αντιδήμαρχος κ. Τσεργάς  Κων/νος
1) Στο Δήμο μας, και συγκεκριμένα εντός των ορίων της Δημοτικής Ενότητας Κάτω Ολύμπου,  υπάρχει ανάγκη για μίσθωση χώρου, εντός του οποίου θα υφίστανται κτίσματα τα οποία θα χρησιμοποιήσει ο Δήμος για την λειτουργία ενός πολυχώρου – κέντρου πολιτιστικών εκδηλώσεων  σε συνδυασμό με παρεμφερείς και βοηθητικές χρήσεις.  


Η μίσθωση του χώρου αυτού κρίνεται επιβεβλημένη λόγω της έλλειψης Δημοτικού χώρου ο οποίος μπορεί να φιλοξενήσει τέτοιου είδους  δραστηριότητες. 

Ο χώρος αυτός θα πρέπει να έχει τα εξής χαρακτηριστικά : 

α) έκταση οικοπέδου ο οποίος θα είναι ήδη διαμορφωμένος ή θα έχει τις προϋποθέσεις για να διαμορφωθεί έτσι ώστε να μπορεί να φιλοξενήσει κόσμο για εξωτερικές δραστηριότητες. Η έκταση αυτή θα ήταν επιθυμητό να είναι άνω των σαράντα στρεμμάτων.

β) εντός της έκτασης θα πρέπει να υφίσταται κτίσματα συνολικού εμβαδού τριακοσίων τετραγωνικών μέτρων περίπου (κατά προτίμηση ξεχωριστά κτίσματα) με σκοπό να φιλοξενούνται ταυτόχρονα εκδηλώσεις.

γ) επίσης θα πρέπει να υπάρχουν ένα ή περισσότερα κτίσματα εμβαδού περίπου είκοσι τετραγωνικών μέτρων τα οποία θα χρησιμοποιηθούν ως βοηθητικοί (αποθηκευτικοί) χώροι.

δ) τα κτίσματα αυτά θα πρέπει να υφίστανται νομίμως (οικοδομική άδεια, νομιμοποίηση περιγράμματος, τακτοποίηση του Ν. 4178/2013). Οι τυχόν ενδιαφερόμενοι για να αποδείξουν την νομιμότητα των υφιστάμενων κτιρίων είναι υποχρεωμένοι να προσκομίσουν τα απαραίτητα νομιμοποιητικά στοιχεία μαζί με βεβαίωση του Ν. 4178/2013 υπογεγραμμένη από ιδιώτη μηχανικό.

ε) κατά προτίμηση η θέση του χώρου η οποία θα επιλεχθεί θα πρέπει να συνδέεται με την ιστορία της περιοχής.


Προκειμένου να βρεθεί ο κατάλληλος προς μίσθωση χώρος, Εισηγούμαστε τη δήλωση πρόθεσης μίσθωσης.
2) Με αίτηση  του ο κ. Μαουσίδης Χρήστος, κάτοικος Αμπελακίων Λάρισας, ζητά την ενοικίαση έκτασης πενήντα (50) τ.μ. στη θέση  «Λιβάδια»   της κτηματικής Περιφέρειας της Κοινότητας Αμπελακίων  για την εγκατάσταση καντίνας.


Το Τοπικό Συμβούλιο της Τοπικής Κοινότητας Αμπελακίων, με την υπ.΄ αριθ. 5/2017 απόφασή του  ενέκρινε την ενοικίαση των πενήντα (50) τμ στη συγκεκριμένη θέση. 


Για τον λόγο αυτό  εισηγούμαστε στο Δημοτικό Συμβούλιο του Δήμου Τεμπών, βάσει του άρθρου 192 του Ν3463/2006 ΦΕΚ Α΄(εκμισθώσεις Δήμων και Κοινοτήτων   να αποφασίσει για την πρόθεση ενοικίασης του συγκεκριμένου χώρου.

3) Με αίτηση  του ο κ. Σαϊτης Παναγιώτης του Γεωργίου, ζητά την ενοικίαση έκτασης εννέα (9) τ.μ. στη θέση  «Μαυρόϊα»   της κτηματικής Περιφέρειας της Κοινότητας Καλοχωρίου (περιοχή ΔΑΚ) για την εγκατάσταση αντλητικού συγκροτήματος με σκοπό την άρδευση της καλλιέργειας του   από το  δίκτυο άρδευσης-κανάλι του ΤΟΕΒ Πηνειού .


Το Τοπικό Συμβούλιο της Τοπικής Κοινότητας Καλοχωρίου, με απόφασή του  ενέκρινε την ενοικίαση των εννέα (9) τμ στη συγκεκριμένη θέση. 


Για τον λόγο αυτό  εισηγούμαστε στο Δημοτικό Συμβούλιο του Δήμου Τεμπών, βάσει του άρθρου 192 του Ν3463/2006 ΦΕΚ Α΄(εκμισθώσεις Δήμων και Κοινοτήτων   να αποφασίσει για την πρόθεση ενοικίασης του συγκεκριμένου χώρου.


Και κάλεσε το Δ.Σ. ν’ αποφασίσει σχετικά 


ο Δ.Σ.  λαμβάνοντας υπόψη τις διατάξεις των άρθρων 65 & 94, 84 του Ν.3852/2010, του άρθρου 178 του Ν.3463/2006, την εισήγηση του θέματος  και τις αποφάσεις των  Τοπικών Συμβουλίων Καλοχωρίου & Αμπελακίων και μετά από διαλογική συζήτηση  

Αποφασίζει  Ομόφωνα
1. Εκφράζει  θετική γνώμη ώστε ο Δήμος  να προβεί στην  εξεύρεση κατάλληλου ακινήτου, εντός του οποίου θα υφίστανται κτίσματα τα οποία θα χρησιμοποιήσει ο Δήμος για την λειτουργία ενός πολυχώρου – κέντρου πολιτιστικών εκδηλώσεων  σε συνδυασμό με παρεμφερείς και βοηθητικές χρήσεις, στη Δ.Ε. Κάτω Ολύμπου.

2. Εκφράζει  θετική πρόθεση για την ενοικίαση έκτασης πενήντα (50) τ.μ. στη θέση  «Λιβάδια»   της κτηματικής Περιφέρειας της Κοινότητας Αμπελακίων,  για την εγκατάσταση καντίνας.
3. Εκφράζει  θετική πρόθεση για την εκμίσθωση δημοτικής έκτασης εννέα (9) τ.μ., στη θέση  «Μαυρόια» της κτηματικής Περιφέρειας Καλοχωρίου (περιοχή ΔΑΚ), για εγκατάσταση αντλητικού συγκροτήματος.

· Περίληψη της Διακήρυξης θα αναρτηθεί στη «Διαύγεια» και ολόκληρη η Διακήρυξη θα αναρτηθεί στην ιστοσελίδα του Δήμου Τεμπών (www.dimostempon.gr),  στο Δημαρχείο Μακρυχωρίου, στα πρώην κοινοτικά καταστήματα Πυργετού, Καλοχωρίου & Αμπελακίων (αντίστοιχα). 


Η παρούσα απόφαση έλαβε τον αριθμό 65/2017

…………………………………………………………………………………………………………………………..………………


Εξαντληθέντων των θεμάτων της ημερήσιας διάταξης λύεται η συνεδρίαση.

Έτσι συντάχθηκε το πρακτικό αυτό, υπογράφεται από όλα τα παρόντα μέλη του Δημοτικού Συμβουλίου ως παρακάτω:

Ο Πρόεδρος


 



   Τα Μέλη


(υπογραφή) 




             

(υπογραφές)

Πιστό αντίγραφο

O Πρόεδρος Δ.Σ.

Καρατέγος  Μιχ.

